 Ezra 5  Hagaị onye amụma na Zekaraya nwa nwa Ido onye amụma buuru ndị Juu nọ na Juda na Jeruselem amụma naha Chineke Izrel, bụ onye nọnyeere ha.Ọ bụ mgbe ahụ ka Zerọbabel nwa Shieltiel na Jeshụa nwa Jehọzadak biliri wee malite iwughachi ụlọ Chineke nke dị na Jeruselem; ndị amụma Chineke, bụ ndị na-enyere ha aka, sokwa ha.Noge ahụ, Tatenaị bụ gọvanọ ofe Osimiri Yufretis na Shita-bọzenaị na ndị ọrụ ibe ha bịakwutere ha, ha nọkwa na-agwa ha, sị: Ònye nyere unu iwu ịrụ ụlọ a na iwucha ogidi a?Ha wee sị ha: Gịnị bụ aha ndị ikom na-ewu ụlọ a?Anya Chineke ha dị nahụ ndị okenye ndị Juu, ha akwụsịghịkwa ha ruo mgbe akụkọ ahụ ruru Darayọs ntị, e zitekwa akwụkwọ ozi e dere banyere ihe a.Nke a bụ ihe e dere nakwụkwọ ozi ahụ Tatenaị bụ gọvanọ ofe Osimiri Yufretis na Shita-bọzenaị na ndị ọrụ ibe ha, ndị gọvanọ ọkwá ha dị ala bụ ndị nọ nofe Osimiri, zigaara eze Darayọs ;ha zigaara ya ozi, e dekwara nime ya, sị:Ka eze mara na anyị gara nógbè Juda a na-achị achị, nụlọ Chineke ukwu ahụ, e ji nnukwu nkume na-ewu ya, a na-etinyekwa osisi ná mgbidi ya; e jikwa ịnụ ọkụ nobi na-arụ ọrụ ahụ, ọ na-agakwa nihu naka ha.Anyị wee jụọ ndị okenye a ajụjụ. Nke a bụ ihe anyị gwara ha: Ònye nyere unu iwu ịrụ ụlọ a na iwucha ogidi a?Anyị jụkwara ha aha ha, ka anyị mee ka ị mara, ka anyị wee dee aha ndị ikom ahụ bụ ndị isi ha nakwụkwọ.Nke a bụkwa ozi ha zighachiiri anyị, sị: Anyị bụ ndị ohu Chineke nke eluigwe na ụwa, anyị na-ewughachi ụlọ e wuru ọtụtụ afọ gara aga, nke otu eze ukwu nke Izrel wuru wee wuchaa.Otú ọ dị, ebe ọ bụ na ndị nna anyị kpasuru Chineke nke eluigwe iwe, o nyefere ha naka Nebukadneza eze Babịlọn, onye Kaldia, ọ kwadakwara ụlọ a wee dọrọ ndị anyị nagha laa Babịlọn.Otú o sina dị, nafọ mbụ nke Saịrọs eze Babịlọn, eze Saịrọs nyere iwu ka e wughachi ụlọ Chineke a.Arịa ọlaedo na nke ọlaọcha nke ụlọ Chineke, bụ ndị Nebukadneza bupụtara nụlọ nsọ ahụ dị na Jeruselem, wee bute ha nụlọ nsọ Babịlọn, ọ bụ ihe ndị a ka eze Saịrọs bupụtara nụlọ nsọ Babịlọn nyefee Sheshbaza, bụ aha onye o mere gọvanọ.O wee sị ya: Buru arịa ndị a. Gaa debe ha nụlọ nsọ dị na Jeruselem, ka e wughachi ụlọ Chineke nebe ahụ ọ dịbu.Mgbe Sheshbaza bịara, ọ tọrọ ntọala ụlọ Chineke, nke dị na Jeruselem; malitekwa mgbe ahụ ruo ugbu a, a nọwo na-ewughachi ya, ma e wuchabeghị ya.Ugbu a, ọ bụrụ na ọ dị eze mma, ka a gaa nụlọ akụ eze nke dị na Babịlọn chọpụta ma ọ bụ eziokwu na eze Saịrọs nyere iwu ka e wughachi ụlọ Chineke nke dị na Jeruselem; ka eze zitekwara anyị ihe o kpebiri banyere ihe a. 